cyanic-selkie/wikianc huggingface dataset:
ఒక యోగి ఆత్మకథ
సారాంశం
యోగానంద పిన్న వయసులోనే భారతదేశంలోని గొప్ప యోగులను కలవడం తటస్థించింది. ఉన్నత పాఠశాల విద్య పూర్తి కాకముందే ఆయన కనబరిచిన అనేక ఆధ్యాత్మిక శక్తులను, గురువు దగ్గర ఆయన శిక్షణ గురించిన విశేషాలు యోగానంద తమ్ముడైన సనంద లాల్ ఘోష్ రచించిన పుస్తకంలో సవివరంగా వివరించబడ్డాయి.
ప్రభావం
ఈ పుస్తకం ప్రచురితమైనప్పటి నుంచి చాలామంది పాశ్చాత్యులకు ధ్యానం, యోగా ను పరిచయం చేసింది. ఈ పుస్తకాన్ని పలువురు వ్యాపార వినోద రంగంలో ఉన్న లబ్ధప్రతిష్టులు సిఫారసు చేశారు.
వీరిలో ముఖ్యమైన వాడు ఆపిల్ సంస్థ వ్యవస్థాపకుడైన స్టీవ్ జాబ్స్. వాల్టర్ ఐజాక్సన్ అనే కథకుడి ప్రకారం స్టీవ్ జాబ్స్ ఈ పుస్తకాన్ని మొట్టమొదటి సారిగా టీనేజ్ లో ఉన్నపుడు చదివాడు. తర్వాత ఆయన భారతదేశానికి వచ్చినపుడు చదివాడు. మళ్ళీ సంవత్సరానికి ఒకసారి చదివే వాడని తెలియజేశాడు. సేల్స్ ఫోర్స్ సి.యి.ఓ అయిన మార్క్ బెనియాఫ్ స్టీవ్ జాబ్స్ మృతికి నివాళిగా జరిగిన ఒక కార్యక్రమానికి హాజరయ్యాడు. అక్కడి నుంచి అందరూ వెళ్ళిపోయే సమయంలో అందరికీ ఒక చిన్న పెట్టెలో ఈ పుస్తకాన్ని ఇచ్చి పంపారు. మొదటి నుంచీ స్టీవ్ జాబ్స్ సలహాలు స్వీకరించిన మార్క్ ఇది ఆయన ఆలోచనే అయ్యుంటుందని భావించాడు. జాబ్స్ ఏది చేసినా ఏదో ఒక పరమార్థం ఆశించే చేస్తాడనీ, కాబట్టి ఆ పుస్తకం కచ్చితంగా మంచిదే అయ్యుంటుందని మార్క్ అభిప్రాయం.
పునర్ముద్రణలు
ఆయన జీవిత కాలంలో ఈ పుస్తకం మూడు ఎడిషన్లు వెలువడింది. మొదటిది 1946లో, రెండవది 1949లో, మూడవది 1951లో వెలువడ్డాయి.
మూలాలు
వర్గం:తెలుగు కథలు వర్గం:ఆత్మకథలు వర్గం:యోగా వర్గం:తెలుగు పుస్తకాలు వర్గం:1946 పుస్తకాలు
తమిళ్ రాకర్స్
తమిళ్ రాకర్స్ అనేది చలనచిత్రాలు, టెలివిజన్ కార్యక్రమాలు, సంగీతం, వీడియోలతో సహా కాపీరైట్ చేసిన ఆన్‌లైన్ కంటెంట్ ను ఉచితంగా అందించే ఒక టోరెంట్ వెబ్సైట్. సైట్ సందర్శకులను మాగ్నెట్ లింకులు, టోరెంట్ ఫైళ్ళ సహాయంతో కాపీరైట్ చేసిన విషయాలను శోధించడానికి, డౌన్‌లోడ్ చేసుకోడానికీ అనుమతిస్తుంది, అంతేకాక ఇది పీర్-టు-పీర్ ఫైల్ షేరింగ్‌ను సులభతరం చేస్తుంది. దీని వల్ల సినిమా పరిశ్రమ తీరని నష్టాలను చవిచూస్తోంది. కాపీహక్కులను ఉల్లంఘిస్తోంది కాబట్టి, భారతదేశంలో వున్న ఇంటర్నెట్ సర్వీస్ ప్రొవైడర్లు ఈ వెబ్‌సైట్‌ను నిరోధించారు. అయినప్పటికీ క్రొత్త వెబ్ చిరునామా శ్రేణికి మారడం ద్వారా వెబ్‌సైట్ నిరంతరం కొనసాగుతోంది.
చరిత్ర
మొదటలో కొత్త తమిళ సినిమాలను విడుదల చేసే తమిళ్ రాకర్స్ ఇప్పుడు మలయాళం, హిందీ, కన్నడ, ఇంగ్లీషు, తెలుగు సినిమాలతో పాటుగా వెబ్ సిరీస్ అలాగే వివిద కాపీరైట్ వీడియోలను కూడా లీక్ చేస్తోంది. ఇందుకుగాను చిత్ర పరిశ్రమలు అన్నీ తమయొక్క హక్కులను కాపాడుకోటానికి, పైరసీకి వ్యతిరేకముగా ఫిర్యాదులు నమోదు చేయడానికి యాంటీ పైరసీ సెల్స్ ను ఏర్పాటు చేసుకున్నాయి. తెలుగు చలన చిత్ర పరిశ్రమకు సంబందించిన పైరసీ ఫిర్యాదులను తెలుగు ఫిలిం ఛాంబర్ అఫ్ కామర్స్ నందు నమోదు చేయవచ్చును.
2020 అక్టోబర్ నెలలో అమెజాన్ ఇంటర్నేషనల్ డీఎంసీఏ ఫిర్యాదు వల్ల తమిళ్ రాకర్స్ ను ఇంటర్నెట్ నుంచి తొలగించడం జరిగింది అయినప్పటికీ ఇది రూపాంతరం చెందుతూ వీపీన్ ల సహాయంతో ఇంటర్నెట్ లో అందుబాటులో ఉంది
అత్యధిక ప్రాచుర్యం పొందిన టోరెంట్ సైట్లలో తమిళ్ రాకర్స్ పదవ స్థానంలో ఉంది
క‌మ్లా భాసిన్
క‌మ్లా భాసిన్ భారతదేశానికి చెందిన కవయిత్రి, రచయిత్రి, మహిళా హక్కుల ఉద్యమకారిణి. ఆమె ‘సేవా మందిర్‌’ ఎన్జీవో సంస్థను స్థాపించి అనేక సామాజిక కార్యక్రమాలు చేసింది. భారత్‌, దక్షిణాసియా దేశాల్లో మూడు దశాబ్దాలుగా లింగ వివక్ష, అభివృద్ధి, శాంతి, మానవ హక్కులు వంటి సమస్యలపై పోరాడింది. దక్షిణాసియాలో ' వన్‌ బిలియన్‌ రైజింగ్‌' ప్రచారంతో పాటు పలు ముఖ్యమైన ఉద్యమాల్లో పాల్గొన్నది.
జననం, విద్యాభాస్యం
క‌మ్లా భాసిన్ 24 ఏప్రిల్ 1946లో ఇప్పటి పాకిస్తాన్ లోని మందీ బహావుద్దీన్ జిల్లా షహీదానువాలి లో జన్మించింది. ఆమె రాజస్థాన్ లోని భాసిన్ విశ్వవిద్యాలయం నుండి ఎంఏ పూర్తి చేసి ఫెలోషిప్‌తో పశ్చిమ జర్మనీలోని మున్స్టర్ విశ్వవిద్యాలయంలో సోషియాలజీ ఆఫ్ డెవలప్‌మెంట్ పూర్తి చేసింది. ఆమె అనంతరం బాడ్ హోన్నేఫ్‌లోని అభివృద్ధి చెందుతున్న దేశాల కోసం జర్మన్ ఫౌండేషన్ యొక్క ఓరియంటేషన్ సెంటర్‌లో పని చేసింది.
రచనలు
కమ్లా బాసిన్ 1970లో ఉద్యమాల్లో పని చేస్తున్న నాటి నుండి స్త్రీవాదం, మహిళల సమస్యలపై పలు పుస్తకాలు రాసింది.
మరణం
క‌మ్లా భాసిన్ క్యాన్స‌ర్‌తో బాధపడుతూ ఢిల్లీలోని సిటీ హాస్పిట‌ల్లో 25 సెప్టెంబర్ 2021న మరణించింది.
మూలాలు
వర్గం:1946 జననాలు
రక్తకన్నీరు (నాటకం)
thumb రక్త కన్నీరు ప్రసిద్ధి పొందిన రంగస్థల నాటకం. సామాజిక ఇతివృత్తాలతో రూపొందిన ఈ నాటకంలో నాగభూషణం నటనాచాతుర్యం రంగస్థలాన్ని శోభాయమానం చేసింది. ఇది ఒకప్పుడు ఆంధ్ర దేశాన్ని ఉర్రూతలూగించిన నాటకం.
విశేషాలు
ఆనాడు తమిళ నాట ఎం.ఆర్‌.రాధా, మనోహర్‌ ప్రదర్శించే 'రక్తకన్నీరు' నాటకం రంగస్థల సంచలనం. ఈ నాటకాన్ని తమిళ వేదికలపై 5000ల సార్లు ప్రదర్శించాడు. ఈయన రూపంలో దగ్గర పోలికలున్న తెలుగులో నాగభూషణం నాటక రంగం నుంచి చిత్ర రంగంలోకి వచ్చి ఏదినిజం చిత్రంతో హీరో అయ్యాడు. ఆ చిత్రం పరాజయం పొందటంతో మరి చిత్రాలు రాక చిన్న వేషాలకు పరిమితం అయ్యాడు. రక్తకన్నీరు నాటక ప్రదర్శన నాగభూషణాన్ని ఆకర్షించింది. అప్పుడు ఎంఆర్‌ రాధా నాటకాన్ని హక్కులు కోరాడు. తాను తెలుగులో తాను వేస్తానన్నాడు. అందుకు రాధా ఒప్పుకున్నాడు.
తెలుగులోకి అనువాదం
ఆ రోజుల్లో తమిళంలో శ్రీ యమ్. ఆర్. రాధా గారు రక్తకన్నీరు నాటకంలో ఒక కుష్టువాని పాత్రను ధరించి ప్రదర్శించేవాడు. దానికి తమిళ దేశంలో విశేష ఆదరణ లభించింది. ఆ నాటకాన్ని చూసిన నాగభూషణంగారు, ఆ తమిళ నాటకాన్ని తెలుగు వాతావరణానికి సరిపోయేటట్లుగా అనువదించమని అధ్యాపకుడు,  రచయిత అయిన  పాలగుమ్మి  పద్మరాజు ని కోరాడు. పద్మరాజు ఆ పనిని విజయవంతంగా పూర్తిచేశాడు. అదే ’రక్తకన్నీరు’ నాటకం. తెలుగులొ రాయించిన ఈ నాటకాన్ని అద్భుతంగా ప్రదర్శించారు. నాగభూషణంగారు ఆ నాటకాన్ని తన స్వంత బృందంతో దేశమంతా కొన్ని వేల ప్రదర్సనలు ఇవ్వటమేకాకుండా, ‘రక్తకన్నీరు’ నాగభూషణంగా ప్రసిద్ధి చెందాడు.
కథ
ఈ కథ 1950 ల కాలానికి చెందినది. గోపాలం (మిస్టర్ పాల్) డబుల్ డిగ్రీ చదువుకుని పాశ్చాత్య ప్రభావంతో తిరుగుతాడు. భారతదేశంలో అనుసరించిన సంప్రదాయాలు, ఆచారాలు పూర్తిగా తెలివిలేనివిగా అతను భావిస్తాడు. అతని తండ్రి జమీదారుగా మరణిస్తే అతని వదిలిపెట్టిన ఆస్థికి అతను వారసుడు కూడా. గోపాలం ప్రతిరోజూ సుందరి అనే వేశ్య వద్దకు వెళ్ళడం ప్రారంభిస్తాడు. అతని చెడు ప్రవర్తనను చూసిన తరువాత, అతని తల్లి అతన్ని ఒక సాంప్రదాయ కుటుంబానికి చెందిన అమ్మాయి ఇందిరకు ఇచ్చి వివాహం చేస్తుంది. తొలిరాత్రి అతను ఇందిరను పెదవితో పెదవికి ముద్దును అడుగుతాడు. ఆమె అలా చేయడానికి నిరాకరించినప్పుడు, అతను విసిగిపోతాడు. తాను మళ్ళీ ఇందిరను తాకనని ప్రకటిస్తాడు. అతను సుందరి ఇంట్లో నివసించడం ప్రారంభిస్తాడు. అతను తల్లిని కూడా చూడడానికి రాకుండా, సుందరి తల్లి పుట్టినరోజు వేడుక వద్ద ఉండటానికి ఇష్టపడతాడు. అతను తన ఆస్తి అంతా సుందరికు బదిలీ చేసి తరువాత దివాళా తీస్తాడు. గోపాలం యొక్క సన్నిహితుడు బాలు బాగా చదువుకున్న, దయగల వ్యక్తి. సుందరి జమీందారీ బంగ్లాను స్వాధీనం చేసుకోవడం వలన నిరాశ్రయురాలైన ఇందిరకు కొత్త చిన్న ఇంటిని కనుగొనటానికి సహాయం చేస్తాడు,. కొన్ని సంవత్సరాల తరువాత,గోపాలం కుష్టు వ్యాధితో బాధపడుతుంటాడు. ఆ సమయంలో సుందరి అతన్ని ఒక గదిలో బంధించి అంటరానివాడిలా చూస్తుంది. కొంతకాలం తర్వాత, సుందరి అతన్ని తన ఇంటి నుండి బయటకు నెట్టివేస్తుంది. ఈ ప్రక్రియలో అతను తన కంటి చూపును కోల్పోతాడు. విమాన ప్రమాదంలో సుందరి మరణిస్తుంది. గోపాలం ఆహారం కోసం గ్రామంలో అడుక్కోవడానికి తిరగడం ప్రారంభిస్తాడు. ఒక రోజు సాయంత్రం అతను యాచించడానికి ఇందిర ఇంటికి వెళ్తాడు. అది ఇందిర అని తెలుసుకున్నప్పుడు, అతను ఆమెను పిలుస్తాడు, అతను పాపి అని ఒప్పుకుంటాడు. అతను ఆమె క్షమకు అర్హుడు కాదని తెలియజేస్తాడు. గోపాలం తన స్నేహితుడు బాలును వివాహం చేసుకుని అతనితో సంతోషంగా జీవించాలని ఇందిర నుండి వాగ్దానం తీసుకుంటాడు. గోపాలం తన అనారోగ్య, వైకల్య స్థితిలో అంత్యస్థితికి చేరుకుంటాడు. అతను చివరికి అతను కుష్టు వ్యాధి కారణంగా మరణిస్తాడు.
విజయవంతం
తెలుగులో రక్తకన్నీరు నాటకం పెద్ద హిట్‌ అయ్యింది. అయితే తమిళంలో ఎం.ఆర్‌. రాధా ఎప్పటికప్పుడు రాజకీయ వైఫల్యాలను నాటకంలో వ్యంగ్యంగా దుయ్యబట్టడంతో ఆ నాటకం అంటే తమిళులు చెవి కోసుకునేవారు. తెలుగులో కూడా అంతకంటే పెద్దగా తెలుగు ప్రజలు నాగభూషణం నాటకానికి బ్రహ్మరధం పట్టారు. నాగభూషణం ఇంటిపేరు రక్తకన్నీరుగా మారిపోయింది.
తొలి ప్రదర్శనలకు వచ్చిన ప్రతిస్పందన 'రక్తకన్నీరు' మీద నాగభూషణానికి మమకారాన్ని పెంచింది. ఈ నాటకాన్ని ఊరూరా ప్రదర్శించాడు. మద్రాసులోనే కాక తెలుగు నాట అనేక ముఖ్య పట్టణాలలో ఈ నాటకం ప్రదర్శితమైంది. ప్రదర్శనల సంఖ్య పెరుగుతున్న కొద్దీ నాటకానికి ఆదరణ హెచ్చింది. జనం తండోపతండాలుగా నాటక ప్రదర్శనకు వచ్చేవారు. సూర్యాపేటలో ఈ నాటక ప్రదర్శనని జనం కిక్కిరిసి చూశారు. తెలంగాణలోని అనేక పట్టణాల్లో ఈ ప్రదర్శనకు వచ్చిన స్పందన అనూహ్యం. అంతగా జనాన్ని ఆకట్టుకున్న నాటకం 'రక్తకన్నీరు'లో శారద, వాణిశ్రీ లు కూడా భిన్నమైన పాత్రల్ని పోషించారు.
ఆ నాటకం ఇతివృత్తం, అందులో నాగభూషణం వేసిన పాత్ర, ఆయన చెప్పే డైలాగులు జనాన్ని విపరీతంగా ఆకర్షించేవి. ఆయనే స్వయంగా దాదాపు రెండువేలకు పైగా ప్రదర్శనలు ఇవ్వడం విశేషం. ఒకవైపున సినిమారంగంలో అవకాశాలు పెరుగుతున్నప్పటికీ 'రక్తకన్నీరు' ప్రదర్శనలు మాత్రం ఆపలేదు. ఒక నెలలో దాదాపు ముప్పయి ప్రదర్శనలు ఇచ్చాడు. కొన్నిసార్లు రాత్రి రెండుసార్లు నాటక ప్రదర్శనలు ఇచ్చిన సందర్భాలున్నాయి. తర్వాతకాలంలో సినిమాలకు ఎక్కువ సమయం ఇవ్వాలన్న ఒత్తిడి పెరగడంతో 'రక్తకన్నీరు' ప్రదర్శనలు తగ్గించారు.
ఈ నాటకం తెలుగునాట ఐదువేల సార్లకు పైగా ప్రదర్శించబడింది.
పాత్రలు
రక్తకన్నీరు నాటకంలో సుందరి పాత్రను నాగభూషణం సతీమణి సీత నటించేది. ఇది వాంప్ తరహా పాత్ర. హీరో గోపాలం (నాగభూషణం) భార్య ఇందిరను అలక్ష్యం చేసి సుందరి పంచన చేరతాడు. ఇందిర పాత్రను వాణిశ్రీ, శారద చాలాకాలం వీరి ట్రూపుతో కలిసి నటించారు. సీత వాణిశ్రీకి డైలాగులు పలకడంలో, వేషధారణ, ఆంగికాభినయంలో   శిక్షణ ఇచ్చింది. రక్తకన్నీరు నాటకం విజయవంతం కావడానికి నాగభూషణం సతీమణిగా, నాటక సమాజం నిర్మాతగా ఈమె పాత్ర అదృశ్యమే అయినా ప్రముఖమైనది.
బొడ్డు గోపాలం ఈ నాటకానికి సంగీతాన్ని సమకూర్చాడు.
బాహ్య లంకెలు
వర్గం:తెలుగు నాటకాలు
గలాథియా జాతీయ ఉద్యానవనం
గలాథియా జాతీయ ఉద్యానవనం అండమాన్, నికోబార్ దీవులలో ఉంది. ఇది నికోబార్ దీవులలోని గ్రేట్ నికోబార్ ద్వీపంలో ఉంది.
జంతు, వృక్ష సంపద
ఈ ఉద్యానవనం అనేక జంతు జలాలకు, వృక్ష జాతులకు నిలయంగా ఉంది. ఇందులో ఉన్న వృక్షసంపద ఎక్కువగా ఉష్ణమండల, ఉపఉష్ణమండల తేమ బ్రాడ్లీఫ్ అడవులకు నిలయంగా ఉంది. ఈ ఉద్యానవనంలో ముఖ్యంగా జెయింట్ దొంగ పీత, మెగాపోడ్, నికోబార్ పావురం వంటి అనేక జంతువులకు నిలయంగా ఉంది.
దారి
అండమాన్, నికోబార్ దీవుల్లో ఉన్న పోర్ట్ బ్లెయిర్ విమానాశ్రయం వరకు చెన్నై, కోల్‌కతా నగరాల నుంచి రోజువారీ విమానాలు ఉంటాయి. విమాన సమయం 2 గంటలు. thumb|జెయింట్ దొంగ పీత, లేదా కొబ్బరి పీత thumb| మెగాపోడ్ thumb|నికోబార్ పావురం
స్నేహాభిషేకం
స్నేహాభిషేకం 1983 లో విడుదలైన తెలుగు డబ్బింగ్ సినిమా. రాఘవేంద్ర ఆర్ట్ మూవీస్ పతాకంపై కె.సత్యనారాయణ నిర్మించిన ఈసినిమాకు వి.శ్రీనివాసన్ దర్శకత్వం వహించాడు. కమలహాసన్, శ్రీప్రియ ప్రధాన తారాగణంగా రూపొందిన ఈ సినిమాకు ఎం.ఎస్. విశ్వనాథన్ సంగీతాన్నందించాడు.
బయటి లింకులు
వర్గం:తెలుగు డబ్బింగ్ సినిమాలు వర్గం:కమల్ హాసన్ నటించిన చిత్రాలు
ఆంధ్రవీరులు
ఆంధ్రవీరులు శేషాద్రి రమణ కవులు రచించిన పుస్తకం. దీని మొదటిభాగాన్ని 1929 సంవత్సరంలోను, రెండవభాగాన్ని 1931 సంవత్సరంలోను వేంకటరామ్‌ అండ్ కో, బెజవాడ వారు ప్రచురించారు.
పీఠిక
"ఆంధ్రవీరరత్నావళి" పేరుతో ఆంధ్రులందు ప్రసిద్ధులైన లోకోత్తర పురుషుల జీవితములు కథలుగా వ్రాసి బాలురకు విద్యార్థిదశలోనే మాతృదేశాభిమానము గలిగించుట కోసం శేషాద్రి రమణ కవులు ఈ పుస్తకమును మొదలుపెట్టిరి. దీనిగురించి విని వేంకటరాం అండుకో వారు తాము స్వయముగా ప్రకటించెదమని ప్రోత్సహించిరి. విస్తృతమగు నాంధ్రదేశమునందు ఎందరో మహనీయు లుద్భవించిరి. ఇటువంటి ఆంధ్రవీరుల వికాసము, రాజ్యవిస్తృతి. పతనము క్రమముగా నీపుస్తకమునందు దెలుపబడినవి. ఆంధ్రుల చరిత్రము చాల వఱకు బురాణ యుగమున నజ్ఞాతముగ గున్నదనుటకు జాణక్యుని చరిత్రమును దార్కాణముగ దీసికొన వచ్చును. తరువాత నాంధ్రులు జాతీయతా ధర్మ నిర్వహణ ప్రవీణులై పొందిన మహత్తరమగు నభ్యున్నతికి గౌతమీపుత్ర శాతకర్ణి చరిత్రము దృష్టాంతము. తరువాత బశ్చిమ చాళుక్యులు, రాష్ట్రకూటులు తమలో దాము పోరాడుకొనుటయు జోడులు విజృంభించుటయు జరిత్ర విశేషములు. వీనిని గమనించితిమేని అసల నాంధ్రదేశము నంతయు నేకథాటిగ బాలించిన వీరుడు కులోత్తుంగ ఛోళదేవుడు. ఈతని యనంతరము ఆంధ్రదేశమును జీలికలు గావించుకొని చిన్న చిన్న రాజులు పాలించుటయు బ్రజలలో స్వతంత్రభావ ముదయించి తమలో దాము పోరాడు కొనసాగిరనుటకు బాలచంద్రుడు ఖడ్గ తిక్కనల చరిత్ర ముదాహరణముగ గొననగును. చీలిపోయిన యాంధ్రదేశమును గేంద్రీకరించి స్వతంత్రమగు సామ్రాజ్యమును బ్రజా క్షేమకరముగా బాలించిన మహోదారుడు ప్రతాపరుద్ర చక్రవర్తి. ఈతని కాలముననే సమస్త కళలు, భాష ఆంధ్రజాతీయిత అభివృద్ధికి వచ్చినవి. ఈయన యనంతరము దేశీయువీరులు చిన్న చిన్న రాజ్యములు స్థాపించి యెటుల నభివృద్ధిమార్గముల నన్వేషించిరో బ్రాహ్మణు వీరు లెటుల సామ్రాజ్య నిర్మాణమునకు దోడుపడిరో తెలిసికొనుటకు హరిహరరాయల బుక్కరాయల మాధవవిద్యారణ్యుల చరిత్ర సంగ్రహము సాధనము కాగలదు. ఆంధ్రసామ్రాజ్యము పునరుద్ధరించి తనకత్తి కెదురులేకుండా బోయినతావున నెల్ల జయము నొంది ద్రవిడాంధ్రోత్కలు దేశములను లోగొని ఆంధ్రదేశమును యపనులపాలుగాకుండ గాపాడినది శ్రీకృష్ణదేవరాయలు.
మూలాలు
వర్గం:తెలుగు పుస్తకాలు వర్గం:1929 పుస్తకాలు వర్గం:1931 పుస్తకాలు వర్గం:చరిత్ర పుస్తకాలు
సంభాల్ లోక్‌సభ నియోజకవర్గం
సంభాల్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, ఉత్తరప్రదేశ్ రాష్ట్రంలోని 80 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో ఐదు అసెంబ్లీ స్థానాలు ఉన్నాయి.
మూలాలు
వర్గం:ఉత్తరప్రదేశ్ లోక్‌సభ నియోజకవర్గాలు
జయభేరి ఆర్ట్ ప్రొడక్షన్స్
జయభేరి ఆర్ట్ ప్రొడక్షన్స్ సినిమా నిర్మాణ సంస్థ .ఇది తెలుగు సినిమా పరిశ్రమలో మురళి మోహన్, అతని సోదరుడు జయభేరి కిషోర్ దుగ్గిరాల ఇద్దరూ స్థాపించిన చలన చిత్ర నిర్మాణ సంస్థ. మురళీ మోహన్ తారాగణంలో భాగంగా, ఎగ్జిక్యూటివ్, ప్రొడక్షన్ విభాగాలను అతని సోదరుడు నిర్వహిస్తాడు.
ఈ సంస్థ 25 కి పైగా చిత్రాలను నిర్మించింది. ఈ సంస్థ 2005 లో అతడు సినిమాను నిర్మించింది, ఇది చరిత్రలో అత్యధిక వసూళ్లు చేసిన తెలుగు చిత్రాలలో ఒకటి.
నిర్మించిన సినిమాలు
thumb|జయభేరి ఆర్ట్ ప్రొడక్షన్స్ సంస్థ స్థాపకులలో ఒకరైన మురిళీమోహన్ దృశ్యచిత్రం
వెలుపలి లంకెలు
వర్గం:సినీ నిర్మాణ సంస్థలు
కాంకరియా సరస్సు
కాంకరియా సరస్సు  (ఆంగ్లం: Kankaria Lake) గుజరాత్ లోని అహ్మదాబాదులో గల ఒక సరస్సు. దీని పూర్వపు పేరు హౌజ్-ఏ-కుతుబ్. పట్టణం లోని ఆగ్నేయదిశలో ఉన్న మణినగర్ ప్రాంతంలో ఇది ఉన్నది. ఇది 1451 లో సుల్తాన్ కుతుబ్ ఉద్దీన్ కట్టించాడని ఒక వాదన, చాళుక్య కాలంలో నిర్మించబడినదని మరొక వాదన కలదు. 2008 లో ఈ సరస్సును పునరుద్ధరించారు. ఈ సరస్సు వృత్తాకారంలో ఉన్నది. సందర్శకులను ఆకర్షించేందుకు సరస్సు యొక్క చుట్టు ప్రక్కల జూ, రైలు బండి, కిడ్స్ సిటీ, బెలూన్ రైడ్, వాటర్ రైడ్, వాటర్ పార్క్, భోజన/ఫలహార విక్రయశాలలు వంటివి కలవు.
కమలా నెహ్రూ జంతు ప్రదర్శన శాల
సరస్సుకు ఒక ప్రక్కన ఉన్న జంతు ప్రదర్శనశాల లో ఏనుగు, నెమళ్ళు, మొసళ్ళు, పులులు, సింహాలు కలవు.
మూలాలు
వర్గం:సరస్సులు
ప్రొఫెసర్ విశ్వం
ప్రొఫెసర్ విశ్వం (1994) విడుదలైన ద్విభాషా చిత్రం. ఈ చిత్ర తమిళ పేరు "నమ్మవార్".
కుందూరు పెద్ద కొండారెడ్డి
కుందూరు పెద్ద కొండారెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన   మార్కాపురం నియోజకవర్గం నుండి  నాలుగుసార్లు ఎమ్మెల్యేగా గెలిచాడు.
జననం, విద్యాభాస్యం
కుందూరు పెద్ద కొండారెడ్డి ఆంధ్రప్రదేశ్ రాష్ట్రం, ప్రకాశం జిల్లా, మార్కాపురంలో జన్మించాడు. ఆయన తిరుపతిలోని శ్రీ వెంకటేశ్వరా యూనివర్శిటీలో బీఎస్సీ పూర్తి చేశాడు.
రాజకీయ జీవితం
కెపి కొండారెడ్డి కాంగ్రెస్ పార్టీ ద్వారా రాజకీయాల్లోకి వచ్చి 1985,లో జరిగిన అసెంబ్లీ ఎన్నికల్లో కాంగ్రెస్ తరపున పోటీ చేసి  గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1989లో రెండవసారి ఎమ్మెల్యేగా పోటీ చేసి గెలిచాడు. కెపి కొండారెడ్డి 1994లో జరిగిన అసెంబ్లీ ఎన్నికల్లో కాంగ్రెస్ తరపున పోటీ చేసి ఓడిపోయాడు. ఆయన 1999, 2004లో జరిగిన ఎన్నికల్లో పోటీ చేసి ఎమ్మెల్యేగా గెలిచాడు.
మూలాలు
వర్గం:ఆంధ్రప్రదేశ్ శాసన సభ్యులు (1985) వర్గం:ఆంధ్రప్రదేశ్ శాసనసభ సభ్యుల జాబితా (1989) వర్గం:ఆంధ్రప్రదేశ్ శాసన సభ్యులు (1999) వర్గం:ఆంధ్రప్రదేశ్ శాసన సభ్యులు (2004) వర్గం:ప్రకాశం జిల్లా నుండి ఎన్నికైన శాసన సభ్యులు వర్గం:ప్రకాశం జిల్లా వ్యక్తులు వర్గం:ప్రకాశం జిల్లా రాజకీయ నాయకులు
ఛోటా కె. నాయుడు
thumb|250x250px|ఫిల్మింగ్ లొకేషన్‌లో ఛోటా కె. నాయుడు పనిచేస్తున్న దృశ్యచిత్రం '''ఛోటా కె. నాయుడు''' తెలుగు ఛాయాగ్రాహకుల్లో ఒకరు. వీరి సోదరుడైన శ్యామ్ కె. నాయుడు కూడా తెలుగులో ఛాయాగ్రాహకులే. తెలుగులోనే కాక తమిళ్, హిందీ భాషల్లోనూ ఛోటా కె. నాయుడు పనిచేసారు.
షడ్దర్శనములు
హిందూమత సాంప్రదాయంలో జీవితము, ధర్మము, మోక్షము వంటి కొన్ని క్లిష్టమైన తాత్వికసమస్యలకు పలువిధాలైన సమాధానాలు వివిధ తత్వవేత్తలచే ప్రతిపాదింపబడినవి. వారి ప్రతిపాదనలే దర్శనములు. దర్శనాలలో పరిశీలింపబడిన కొన్ని ప్రశ్నలు - మరణానంతరము శరీరమునుండి విడివడిన జీవుడేమగును? మోక్షస్వరూపం ఎలాంటిది? జీవుడు లోకాంతరములకు వెళ్ళు మార్గం ఏమిటి? ఇటువంటి ప్రశ్నలకు దర్శనాలలో సమాధానాలు చెప్పబడ్డాయి.
వాటిలో ఆరు ముఖ్యమైనవాటిని షడ్దర్శనములు అంటారు. అవి జీవులు కర్మ బద్ధులై సుఖదుఃఖములను అనుభవిస్తున్నారు. సత్కర్మలను భగవత్ప్రీతికోసం చేసేవారికి భగవంతుని అనుగ్రహం లభిస్తుంది. వారికి యోగమార్గంలో మోక్షం లభిస్తుంది. కర్మ ఫలాన్ని ఇచ్చేవాడు భగవంతుడు అనే వాదాన్ని పూర్వమీమాంస అంగీకరింపదు. 1. షడ్దర్శనములు २) మూడు వేదాంతదర్సనముము ఇవన్నీ వేదములు ప్రమాణంగా చెప్పబడిన దర్శనాలు. ఇవే కాక వేదములను అంగీకరింపని వారు (చార్వాకులు, బౌద్ధులు, జైనులు ఇలాంటి వారు) చెప్పిన దర్శనాలు కూడా ఉన్నాయి.
ఛోటా కె. నాయుడు
2000 నుండి ఇప్పటి వరకు
వర్గం:తెలుగు సినిమా ఛాయాగ్రహకులు
షడ్దర్శనములు
వనరులు
వర్గం:వేదాంతము
జబల్‌పూర్
జబల్‌పూర్ మధ్య ప్రదేశ్ రాష్ట్రం ‌లోని నగరం. గతంలో దీనిని జబ్బల్‌పూర్ అని పిలిచేవారు. 2011 జనాభా లెక్కల ప్రకారం, ఇది మధ్యప్రదేశ్‌లో మూడవ అతిపెద్ద పట్టణ సముదాయ. దేశంలో 38 వ అతిపెద్ద పట్టణ సముదాయం. రాయ్‌పూర్ తరువాత మధ్య భారతదేశంలో 2 వ అతిపెద్ద మహానగరం, జబల్‌పూర్. ఇక్కడికి దగ్గరలోని భేడాఘాట్ వద్ద ఉన్న వైట్ మార్బుల్ రాక్స్ కు ప్రసిద్ది చెందింది. స్నూకర్ ఆట జబల్‌పూర్ లోనే ఉద్భవించిందని సాధారణంగా అంగీకరించబడింది. భారతదేశంలోని 100 స్మార్ట్ సిటీలలో జబల్‌పూర్ ఒకటి.
భౌగోళికం
జబల్‌పూర్ సముద్ర మట్టం నుండి 411 మీటర్ల ఎత్తున ఉంది. ఈ నగరం గుండా నర్మదా నది ప్రవహిస్తోంది. జబల్‌పూర్ కొండలు, వాటి యొక్క వివిధ రకాల ఖనిజాలతో, భూవిజ్ఞాన శాస్త్రవేత్తలను, పురావస్తు శాస్త్రవేత్తలను ఆకర్షిస్తాయి. నగరం చుట్టూ ఎత్తు లేని, రాతి, బంజరు కొండలు ఉన్నాయి. నగరం లోని ప్రాథమిక జలాశయాలైన, ఖండారి, పరియత్‌లు నగరంలోని ఈశాన్య ప్రాంతంలో ఉన్నాయి. ప్రజారోగ్య శాఖ నర్మదా నది నుండి కూడా నీటిని తీసుకుంటుంది.
వాతావరణం
జబల్‌పూర్‌‌లో తేమతో కూడిన ఉపఉష్ణమండల వాతావరణం ఉంటుంది. వేసవి కాలం మార్చి చివరిలో ప్రారంభమై, జూన్ వరకు ఉంటుంది. మే అత్యంత వేడిగా ఉండే నెల. ఈనెలలో సగటు ఉష్ణోగ్రత 45 °C మించిపోతుంది. వేసవి తరువాత నైరుతి రుతుపవనాలు వచ్చి, అక్టోబరు ఆరంభం వరకు ఉంటాయి. సగటు వార్షిక వర్షపాతం 1386 మిమీ. శీతాకాలం నవంబరు చివరలో మొదలై మార్చి ప్రారంభం వరకు ఉంటుంది. జనవరి అతి శీతలమైన నెల. ఈ నెలలో సగటు రోజువారీ ఉష్ణోగ్రత 15 °C దగ్గరగా ఉంటుంది. జబల్‌పూర్ నగరంలో అత్యల్ప ఉష్ణోగ్రత 3.6 డిగ్రీల సెల్సియస్ గా నమోదైంది.
జనాభా
2011 భారత జనాభా లెక్కల ప్రకారం, జబల్‌పూర్ నగరం (మునిసిపల్ కార్పొరేషన్ పరిధిలో) జనాభా 10,81,677. జబల్‌పూర్ మెట్రోపాలిటన్ ప్రాంతం (పట్టణ సముదాయం) జనాభా 12,68,848.
పరిశ్రమలు
వస్త్ర తయారీ, సమాచార సాంకేతిక పరిజ్ఞానం, విద్య, విద్యుత్ వస్తువులు, సున్నపురాయి ఉత్పత్తులు, నిర్మాణ వస్తువులు, గాజుసామాను, టెలిఫోన్ భాగాలు, ఫర్నిచర్, ఆహార పదార్థాలు, ఉక్కు నిర్మాణాలు, సిమెంట్, పొగాకు ఉత్పత్తులు, పారిశ్రామిక-భద్రతా వస్తువులు, మెకానికల్ ఇంజనీరింగ్, సినిమా లు ఇక్కడి ప్రధానమైన పరిశ్రమలు. ఈ నగరం సల్వార్ సూట్లకు పెద్ద తయారీ కేంద్రం. తయారీదారులందరికీ ఉమ్మడి నెలవుగా ఉండే ఒక వస్త్ర క్లస్టరును కూడా స్థాపించారు. ఐటి కంపెనీలకు అనుకూలమైన వాతావరణం కల్పించడానికి బార్గి కొండల వద్ద ఒక టెక్నోపార్కును ఏర్పాటు చేసారు.
ఇన్ఫర్మేషన్ టెక్నాలజీ & పార్క్
ఎంపి స్టేట్ ఎలక్ట్రానిక్స్ డెవలప్‌మెంట్ కార్పొరేషన్ లిమిటెడ్, బార్గి హిల్స్‌లో మొత్తం 60 ఎకరాల స్థలంలో ఐటి పార్క్ (టెక్నో పార్క్) ను ఏర్పాటు చేసింది. పేటిఎమ్‌ 2018 లో ఇక్కడ తమ కార్యకలాపాలను ప్రారంభించింది.
ఇండియన్ ఆర్డినెన్స్ ఫ్యాక్టరీలు
ఆర్డినెన్స్ ఫ్యాక్టరీ బోర్డుకు చెందిన వాహనం ఫ్యాక్టరీ‌, గ్రే ఐరన్ ఫౌండ్రి, గన్ క్యారేజ్ ఫ్యాక్టరీ‌, ఆర్డినెన్స్ ఫ్యాక్టరీలు బుల్లెట్లు, హౌవిట్జెర్లు, క్షిపణులు, రాకెట్లు, బాంబులు, మందుపాతరలు, మోర్టార్లు, బాంబులు, షెల్స్, ట్రక్కులు, మందుపాతర నిరోధక వాహనాలు మొదలైనవాటిని తయారు చేస్తాయి. భారత సాయుధ దళాలు, భారత పారామిలిటరీ దళాలు, కేంద్ర సాయుధ పోలీసు దళాలు, రాష్ట్ర సాయుధ పోలీసు దళాలు, భారతదేశ ప్రత్యేక దళాలకు వాడే బుల్లెట్ ప్రూఫ్ వాహనాలు కూడా ఇక్కద తయారౌతాయి. ఈ కంపెనీలు నగరంలో ప్రధానమైన ఉపాధి కల్పనాసంస్థలు. ఇతర అనుబంధ సంస్థల్లో డైరెక్టరేట్ జనరల్ ఆఫ్ క్వాలిటీ అస్యూరెన్స్ (DGQA), ఆర్డినెన్స్ ఫ్యాక్టరీలు తయారు చేసే పరికరాల నాణ్యతను తనిఖీ చేస్తుంది; సెంట్రల్ ఆర్డినెన్స్ డిపో సాయుధ దళాలకు పరికరాలు, ఆయుధాలను నిల్వ చేస్తుంది, సరఫరా చేస్తుంది; 506 ఆర్మీ బేస్ వర్క్‌షాప్, ఇది ఆర్డినెన్స్ ఫ్యాక్టరీలకు కాపలాగా బాధ్యత వహించే సాయుధ దళాలు, డిఫెన్స్ సెక్యూరిటీ కార్ప్స్ కోసం పరికరాలను నిర్వహిస్తుంది. ఈ సంస్థలన్నిటిలో కలిపి లక్ష మందికి పైగా ఉద్యోగులున్నారు.
పౌర పరిపాలన
జబల్‌పూర్ 263 చ.కి.మీ. విస్తీర్ణంలో ఉంది. జబల్‌పూర్ మునిసిపల్ కార్పొరేషన్ (జెఎంసి), నగర పౌర, మౌలిక సదుపాయాల ఆస్తుల పాలన నిర్వహిస్తుంది. కార్పొరేషన్‌కు రెండు అంగాలు ఉన్నాయి: పాలక, కార్యనిర్వాహక. ఎగ్జిక్యూటివ్ వింగ్ అధిపతి మునిసిపల్ కమిషనరు. వారు కార్పొరేషన్ యొక్క రోజువారీ కార్యకలాపాలకు బాధ్యత వహిస్తారు. నిర్ణయాత్మక ప్రక్రియలో పాలక విభాగానికి సహాయం చేస్తాడు. జెఎంసి కౌన్సిల్‌లో ప్రతి వార్డు నుండి ఒక ఎన్నుకోబడిన ప్రతినిధి (కార్పొరేటరు) ఉంటారు. కౌన్సిల్ ఎన్నికలు ప్రతి ఐదేళ్ళకు ఒకసారి జరుగుతాయి. మెజారిటీ పార్టీకి చెందిన కార్పొరేటరును మేయర్‌గా ఎంపిక చేస్తారు.
డివిజన్ ప్రధాన కార్యాలయం
జబల్‌పూర్ ఎనిమిది జిల్లాలకు డివిజనల్ ప్రధాన కార్యాలయం. అవి - జబల్‌పూర్‌, సివ్‌నీ, మండ్లా, ఛింద్వారా, నర్సింగ్‌పూర్, కట్ని, దిండోరి, బాలాఘాట్. ఈ నగరం మధ్యప్రదేశ్ రాష్ట్ర విద్యుత్ బోర్డు, హోమ్ గార్డ్లు, ఇతర రాష్ట్ర, కేంద్ర ప్రభుత్వ విభాగాల ప్రధాన కార్యాలయాలకు నెలవు.
సైనిక సంస్థలు
జబల్‌పూర్ కంటోన్మెంట్ భారతదేశంలో అతిపెద్ద కంటోన్మెంట్లలో ఒకటి. ఆర్డినెన్స్ ఫ్యాక్టరీలతో పాటు నగరంలో, హెచ్‌క్యూ మధ్య భారత్ ఏరియా, జమ్మూ &amp; కాశ్మీర్ రైఫిల్స్ రెజిమెంటల్ సెంటర్, గ్రెనేడియర్స్ రెజిమెంటల్ సెంటర్, 1 సిగ్నల్ ట్రైనింగ్ సెంటర్, కాలేజ్ ఆఫ్ మెటీరియల్ మేనేజ్‌మెంట్, సెంట్రల్ ఆర్డినెన్స్ డిపో, 506 ఆర్మీ బేస్ వర్క్‌షాపు, మిలిటరీ హాస్పిటల్, హెచ్‌క్యూ చీఫ్ ఇంజనీర్ జబల్‌పూర్ జోన్, మిలిటరీ డెయిరీ ఫామ్, హెచ్‌క్యూ రిక్రూటింగ్ జోన్ వంటి ఇతర సంస్థలు కూడా ఉన్నాయి. రక్షణ మంత్రిత్వ శాఖలో భాగమైన పౌర సంస్థలు కంటోన్మెంట్ బోర్డు, కంట్రోలర్ ఆఫ్ డిఫెన్స్ అకౌంట్స్, డిఫెన్స్ స్టాండర్డైజేషన్ సెల్, క్యాంటీన్ స్టోర్స్ విభాగాలు కూడా జబల్‌పూర్‌లో ఉన్నాయి.
విమానిక సౌకర్యాలు
alt=Long, low building with cars parked outside|కుడి|thumb| విమానాశ్రయం టెర్మినల్ భవనం జబల్‌పూర్ విమానాశ్రయం (జెఎల్ఆర్) నగర కేంద్రం నుండి సుమారు 20 కి.మీ. దూరంలో ఉంది. దీన్ని దుమ్నా విమానాశ్రయం అని కూడా అంటారు. ఇది 310 ఎకరాల్లో విస్తరించి ఉంది. అలయన్స్ ఎయిర్, ఇండిగో, స్పైస్ జెట్ లు ఇక్కడి నుండి న్యూ ఢిల్లీ, ముంబై, హైదరాబాద్, బెంగళూరు, కోల్‌కతా, అహ్మదాబాద్‌లకు విమానాలు నడుపుతున్నాయి.
రైలు
ఎడమ|thumb| రైలు నిలయం పశ్చిమ మధ్య రైల్వే ప్రధాన కార్యాలయం జబల్‌పూర్‌‌లో ఉంది. జబల్‌పూర్ జంక్షన్ రైల్వే స్టేషన్ నుండి ముంబై, ఢిల్లీ, చెన్నై, కోల్‌కతా, అహ్మదాబాద్, హైదరాబాద్, బెంగళూరు, నాగ్‌పూర్, సూరత్, పూణే, పాట్నా, లూధియానా, జమ్మూ, వాస్కో-డా గామా, అమరావతి, కోయంబత్తూరు, భూపాల్, ఇండోర్, గౌలియార్, ఆగ్రా, మథుర, జైపూర్, వారణాసి, కాన్పూర్, వడోదర, భుబనేశ్వర్, లక్నో, పూరి, అలహాబాద్, నాసిక్, రాజ్కోట్, గౌహతి, అంబికాపూర్, బిలాస్పూర్, టాటానగర్, రాయ్పూర్, హరిద్వార్, రామేశ్వరం, కోయంబత్తూరు, విశాఖపట్నం, విజయవాడ, త్రివేండ్రం లకు రైళ్ళు నడుస్తున్నాయి.
రోడ్డు
జబల్‌పూర్‌కు వారణాసి, నాగ్‌పూర్, భోపాల్, జైపూర్, రాయ్‌పూర్, అలహాబాద్, హైదరాబాద్, బిలాస్‌పూర్, బెంగళూరులకు రోడ్డు సౌకర్యాలున్నాయి. భారతదేశపు అత్యంత పొడవైన జాతీయ రహదారి, జాతీయ రహదారి 7, నగరం గుండా వెళుతుంది. జైపూర్ వెళ్ళే జాతీయ రహదారి 12 జబల్‌పూర్‌లోనే ఉద్భవించింది. అనేక రహదారులను నాలుగు లేన్ల రహదారులుగా ఉన్నతీకరిస్తున్నారు. ఇండోర్, నాగ్‌పూర్, భోపాల్, వారణాసి, రాయ్‌పూర్, అమరావతి, చంద్రపూర్, అలహాబాద్‌లకు ప్రత్యక్ష సేవతో మధ్యప్రదేశ్, మహారాష్ట్ర, ఛత్తీస్‌గఢ్ రాష్ట్రాల్లోని నగరాలకు బస్సు సర్వీసులు అందుబాటులో ఉన్నాయి. సిటీ బస్సులు నగరం లోపల రవాణా సేవలు అందిస్తాయి.
మూలాలు
వర్గం:All articles containing potentially dated statements వర్గం:Coordinates on Wikidata వర్గం:మధ్య ప్రదేశ్ నగరాలు పట్టణాలు
ఇడుపుగంటి భూషణరావు
జననం, విద్య
భూషణరావు 1914, జనవరి 6న తెలంగాణ, మహబూబాబాద్ జిల్లా, డోర్నకల్ మండలం లోని డోర్నకల్‌ గ్రామంలో జన్మించాడు. విశాఖపట్నం లోని ఆంధ్ర వైద్య కళాశాల నుండి 1940లో ఎంబిబిఎస్ డిగ్రీని, 1945లో ఎండి (పాథాలజీ) ని పొందాడు. తరువాత 1956లో కొలంబో ప్లాన్ ఫెలోషిప్‌తో యునైటెడ్ కింగ్‌డమ్‌లో పోస్ట్ గ్రాడ్యుయేట్ శిక్షణ పొందాడు.
ప్రముఖ హత్య కేసులు
దీనదయాళ్ ఉపాధ్యాయ, ఇంద్రప్రస్థ ఎస్టేట్, లజపత్‌నగర్ పోలీస్ స్టేషన్, మీనా టాండన్, ట్యాంక్ బండ్ డబుల్ మర్డర్ వంటివి ముఖ్యమైన కేసులలో ఉన్నాయి. అప్పటి భారత ప్రధాని లాల్ బహదూర్ శాస్త్రి అకాల మరణంపై కూడా దర్యాప్తు చేయవలసిందిగా భారత ప్రభుత్వం భూషణరావును కోరింది.
మరణం
భూషణరావు 1976 మే 3న మరణించాడు.
బయటి లింకులు
వర్గం:1976 మరణాలు వర్గం:1914 జననాలు వర్గం:మహబూబాబాదు జిల్లా వ్యక్తులు వర్గం:మహబూబాబాదు జిల్లా విద్యావేత్తలు వర్గం:మహబూబాబాదు జిల్లా రచయితలు వర్గం:మహబూబాబాదు జిల్లా వైద్యులు
రవీనా
రవీనా, బెంగాలీ సినిమా నటి. ప్రనేర్ చేయే ప్రియో సినిమాలో నటించింది, ఈ సినిమా నటుడు రియాజ్ కెరీర్‌కు టర్నింగ్ పాయింట్‌గా నిలిచింది.
సినిమారంగం
1997లో వచ్చిన ప్రనేర్ చేయే ప్రియో సినిమాలో రవీనా తొలిసారిగా నటించింది. రవీనాకు సహనటుడిగా రియాజ్ నటించాడు. ఈ సినిమా తర్వాత సబ్ధాన్, డోలోపోటి సినిమాల్లో నటించింది.
వికీపీడియా స్మారకచిహ్నం
వికీపీడియా స్మారకచిహ్నం (వికీపీడియా మాన్యుమెంట్) వికీపీడియా గుర్తింపుగా పోలాండ్ లోని, సూబిస్‌లో ఉన్న స్మారకచిహ్నం. వికీపీడియా రచయితల కృషికి గుర్తింపుగా అర్మేనియన్ శిల్పి మిహ్రాన్ హకోబియాన్ ఈ విగ్రహాన్ని రూపొందించాడు. 2014, అక్టోబరు 22న ఫ్రాంక్‌ఫర్ట్ స్క్వేర్ (ప్లాక్ ఫ్రాంక్‌ఫుర్కి) లో స్థానిక వికీమీడియా ఛాప్టర్, వికీమీడియా ఫౌండేషన్ సంస్థల ప్రతినిధుల సమక్షంలో ఈ విగ్రహం ఆవిష్కరించబడింది.
వివరణ
ఈ స్మారక చిహ్నంలో వికీపీడియా లోగోను ఎత్తుకున్న నాలుగు నగ్న బొమ్మలు (2 మీటర్లు - 6 అడుగుల 7 అంగుళాలు) ఉన్నాయి. దీనిని రూపొందించడానికి సుమారు 13,500 డాలర్లు (11,700 యూరోలు) ఖర్చు అయ్యాయి, దీనికి సూబిస్ ప్రాంతీయ అధికారులు నిధులు సమకూర్చారు.
విశ్వవిద్యాలయ ప్రొఫెసర్, సౌబిస్‌లోని కొలీజియం పోలోనికం డైరెక్టరు 2010లో ఈ స్మారక చిహ్నాన్ని సూచించాడు. పోలిష్ వికీపీడియా పోలాండ్‌లోని ఒక ముఖ్య వెబ్‌సైట్ గా, ఒక మిలియన్ వ్యాసాలతో ప్రపంచంలో 12వ అతిపెద్ద వికీపీడియాగా ఉంది. ఈ స్మారక చిహ్నం "విద్యాకేంద్రంగా పట్టణ ప్రాముఖ్యతను తెలియజేస్తుంది" అని డిప్యూటీ మేయర్ పియోటర్ పేర్కొన్నాడు. ఈ ప్రాజెక్ట్ "వెబ్‌సైట్ గురించి అవగాహన పెంచుతుందని, ప్రజలను సహకరించమని ప్రోత్సహిస్తుందని" సంస్థ భావిస్తోందని వికీమీడియా పోల్స్కా ప్రతినిధి పేర్కొన్నాడు.
2014, అక్టోబరు 22న ఇది ఆవిష్కరించబడింది. అంతర్జాల విజ్ఞాన సర్వస్వానికి ప్రపంచంలోనే మొట్టమొదటి స్మారక చిహ్నమిది. వికీమీడియా ఫౌండేషన్ నుండి, పోలాండ్, జర్మనీ వికీమీడియా ఛాప్టర్ల నుండి ప్రతినిధులు ఈ వేడుకకు హాజరయ్యారు. మేనేజ్మెంట్ ప్రొఫెసర్, వికీమీడియా కార్యకర్త డారియస్ జెమిల్నియాక్ (కామన్ నాలెడ్జ్ ? వికీపీడియా ఆఫ్ ఎథ్నోగ్రఫీ పుస్తక రచయిత) ప్రారంభోపన్యాసం చేసింది.
శాసనం
"ఈ స్మారక చిహ్నంతో సుబైస్ పౌరులు ప్రపంచవ్యాప్తంగా వేలాది మంది వాడుకరలను గౌరవించుకుంటున్నారు. వాడుకరులు రాజకీయ, మత, సాంస్కృతిక సరిహద్దులతో సంబంధం లేకుండా వికీపీడియా సృష్టికి స్వచ్ఛందంగా సహకరించారు. ఈ స్మారక చిహ్నం ఆవిష్కరించబడినపుడు, వికీపీడియా 280కి పైగా భాషలలో ఉంది, సుమారు 30 మిలియన్ల వ్యాసాలను కలిగి ఉంది. ఈ స్మారక చిహ్నం వెనుక ఉన్న లబ్ధిదారులు వికీపీడియా దాని స్తంభాలలో ఒకటిగా ఉండటంతో జ్ఞాన సమాజం మన నాగరికత, సామాజిక న్యాయం, దేశాల మధ్య శాంతి, స్థిరమైన అభివృద్ధికి దోహదపడుతుందని ఖచ్చితంగా భావిస్తున్నారు."
జిమ్మీ వేల్స్ నుండి ప్రకటన
"2001లో వికీపీడియా ప్రారంభమైనప్పుడు, వికీపీడియా ఒక స్మారక చిహ్నంతో గౌరవించబడే రోజును నేను ఊహించలేదని చెప్పాలి. మేము స్మారక చిహ్నాల గురించి వ్రాస్తాము, మా వికీ లవ్స్ మాన్యుమెంట్స్ పోటీతో వాటిని ఫోటో తీస్తాము. ఇప్పుడు మనకు స్వంత స్మారక చిహ్నం ఉంది. ఇది నిజంగా ప్రత్యేకమైన, ఉత్తేజకరమైన రోజు. వికీపీడియాను సవరించి, ఉచిత విజ్ఞాన మూలంగా ఉన్న వేలాది మంది వికీమీడియన్లపై చర్చనీయాంశం అవుతుందని నేను ఆశిస్తున్నాను. వికీపీడియా స్మారక చిహ్నాన్ని చూడటానికి, ఒక రోజు సూబిస్‌ను సందర్శించడానికి, ప్రాజెక్ట్‌లో పాల్గొన్న వారిలో కొంతమందిని కలవడానికి నేను ఎదురుచూస్తున్నాను. - ఆవిష్కరణ సందర్భంగా వికీపీడియా సహ వ్యవస్థాపకుడు జిమ్మీ వేల్స్"
మూలాలు
వర్గం:Coordinates on Wikidata వర్గం:వికీపీడియా వర్గం:స్మారక నిర్మాణాలు
నాయకుడు (అయోమయ నివృత్తి)
నాయకుడు పేరుతోనున్న వివిధ వ్యాసాలు:
జి. వి. కృష్ణారావు
'''డా. జి.వి.కృష్ణరావు''' (1914 - ఆగష్టు 23, 1979) హేతువాది, ప్రముఖ రచయిత, దార్శనికుడు. ఇతడు నవలా రచయితగా, కథా రచయితగా వ్యాసకర్తగా, ప్రసార ప్రముఖునిగా సంస్కృతాధ్యాపకుడుగా, తత్వవేత్తగా రాణించాడు. గుంటూరు జిల్లా, కూచిపూడి గ్రామములో 1914 లో జన్మించాడు. ఆంధ్ర విశ్వకళాపరిషత్తులో పట్టభద్రుడై, సంస్కృత సాహిత్యాన్ని బాగా అధ్యయనం చేసాడు. ఆచార్య నాగార్జున, ప్లేటో, కాంట్ ల మీద తాత్విక విచారణా గ్రంథాలు రాశాడు. కళాపూర్ణోదయం సిద్ధాంత వ్యాసం పై డాక్టరేటు పొందాడు.
జీవన సంగ్రహం
కాలక్రమేణా ఎం.ఎన్.రాయ్ ఉద్యమ ప్రభావానికి లోనయ్యాడు. విగ్రహవ్యావర్తిని అనే తాత్విక సంస్కృత గ్రంథాన్ని తెలుగులోకి అనువదించాడు. నాగార్జునాచార్యుని శూన్యవాదాన్ని తెలుసుకోవడానికి ఈ గ్రంథం బాగా ఉపకరిస్తుంది. ప్రాచ్య పాశ్చాత్య తత్వవేత్తల సరళిని కృష్ణారావు ఆకళింపు చేసుకొన్నాడు. ప్లేటో ఆదర్శ రాజ్యాన్ని కేంద్ర సాహిత్య అకాడమీ వారికి తెలుగులోకి అనువదించాడు.
జేగంటలు, కీలుబొమ్మలు, వరూధిని శివరాత్రి, యుగసంధ్య ఈయన ఇతర రచనలు. బొమ్మ ఏడ్చింది, భిక్షా పాత్ర వంటి నాటికలు ఆదర్శ శిఖరాలు అనే పేరుతో సంపుటిగా వెలువరించాడు. కీలుబొమ్మలు నవల బాగా ప్రాచుర్యంలోకి వచ్చింది. దీనిని ఆంగ్లంలోకి అనువదించారు. పాపికొండలు, రాగరేఖలు, జఘన సుందరి వీరి నవలల్లో ప్రసిద్ధాలు. గ్రామీణ జన జీవనాన్ని అద్దంపట్టే కథలు చైత్రరథం పేరుతో సంపుటిగా వేశాడు. ఉదయబిందువులు యితర రచనల సంపుటి. నవ్యతోరణం వేదవ్యాస సంపుటి ప్రకటించాడు.
ఆంధ్రప్రభలో సబ్‌ఎడిటర్‌గా, ఎడిటర్‌గా రాడికల్ డెమోక్రాట్, విహారి, దేశాభిమాని, విజయప్రభ పత్రికలలో పనిచేశాడు. వి.ఎస్.ఆర్.కాలేజి, తెనాలిలో అధ్యాపకునిగా 1952-1962 మధ్య పనిచేశాడు. పొన్నూరు సంస్కృత కళాశాల ప్రిన్సిపాల్ గా కృష్ణారావు సాహితీసేవ చేశాడు. ఆకాశవాణి విజయవాడ కేంద్రంలో 1963 నుండి ఒక దశాబ్దిపాటు ప్రసంగ శాఖలో అసిస్టెంట్ ప్రొడ్యూసర్ గా పనిచేశాడు. ఆంధ్ర విశ్వ విద్యాలయ పాలకవర్గ సభ్యుడుగా వ్యవహరించాడు. 1978 ఆగష్టు 23న కృష్ణారావు పరమపదించాడు.
మూలాలు
2. [https://tethulika.wordpress.com/2012/04/30/%e0%b0%95%e0%b1%80%e0%b0%b2%e0%b1%81%e0%b0%ac%e0%b1%8a%e0%b0%ae%e0%b1%8d%e0%b0%ae%e0%b0%b2%e0%b1%81/ మానకలశుడు జి.వి. కృష్ణరావు] వర్గం:రేడియో ప్రముఖులు వర్గం:1914 జననాలు వర్గం:1973 మరణాలు వర్గం:సంపాదకులు వర్గం:గుంటూరు జిల్లా రచయితలు వర్గం:గుంటూరు జిల్లా హేతువాదులు వర్గం:ఆంధ్రప్రదేశ్ తత్వవేత్తలు
విత్తనం
240px|thumb|పప్పుధాన్యాలు విత్తనాలు. విత్తనము (ఆంగ్లం Seed) మొక్కలు తయారుచేసినవి.
దీనినే బీజము అని కూడా అంటారు. మొక్కగా మారుటకు ఉపయోగపడే చెట్టు యొక్క భాగాన్నే విత్తనం అని అంటారు.
విత్తనపు మొక్క
విత్తనాలను ఉత్పత్తి చేసే మొక్కలను విత్తనపు మొక్కలు అంటారు. విత్తనపు మొక్కను ఆంగ్లంలో సీడ్ ప్లాంట్ లేక స్పెర్మటోఫైటీ (Seed plant or Spermatophyte) అంటారు.
టెంక
thumb|మామిడి ముట్టెలోని పిక్కల నుంచి [[మామిడి పిక్క నూనె|మామిడి పిక్క నూనెను తీయుదరు.]] టెంకను ముట్టి అని కూడా అంటారు. మామిడి, బాదం, రేగు, కొబ్బరి వంటి చెట్ల పండులో లేక కాయలో ఒక విత్తనం మాత్రమే ఉంటుంది, ఈ విత్తనాలు పెద్దవిగా, గట్టిగా ఉంటాయి, ఇటువంటి చెట్ల యొక్క విత్తనాలను టెంకలు లేక ముట్టెలు అంటారు. తాటి కాయలో ఒకటి నుంచి నాలుగు ముట్టెలు ఉంటాయి. వాడుక భాషలో రేగు పండు విత్తనాలు చిన్నవిగా ఉండుట వలన వీటి విత్తనాలను రేగు విత్తనాలనే పిలుస్తారు.
విత్తనోత్పత్తి
విత్తనం లేక బీజ కణము క్రమంగా పెరగడం ప్రారంభించడాన్ని బీజోత్పత్తి అంటారు. ఈ విధంగా విత్తనం లేక బీజ కణము నుండి మొక్క లేక శిలీంద్రం ఆవిర్భవిస్తుంది. సంవృతబీజవృంతం లేక వివృతబీజవృంతం నుండి అంకురం లేక నారుమొక్క అరంభమవడం భీజోత్పత్తికి ఉదాహరణ. అయినప్పటికి బీజకణోత్పత్తి నుండి ఒక బీజకణం పెరగడం ఉదాహరణకు హైఫా (దారపుకొమ్మ) నుండి బీజకణాలు పెరగడం కూడా బీజోత్పత్తి. చాలా సాధారణంగా జీవం ఉనికి లేక బీజం విశాలంగా విస్తరించేలా సాధించగలగడాన్ని సూచించడమే భీజోత్పత్తి.
నూనె గింజలు
వివిధ రకాల నూనెలను తయారుచేయడానికి ఉపయోగపడే గింజలు లేదా విత్తనాలు - నూనె గింజలు (Oil Seeds).
బయటి లింకులు
వర్గం:వృక్ష శాస్త్రము వర్గం:విత్తనాలు
కేంద్రపడా
కేంద్రపడా ఒడిషా రాష్ట్రంలోని కేంద్రపడా జిల్లా లోని పట్టణం. ఇది ఈ జిల్లాకు రాజధాని. పట్టణ పరిపాలనను పురపాలక సంఘం నిర్వహిస్తుంది. దీనిని తులసీ క్షేత్రం అని కూడా అంటారు.
భౌగోళిక శాస్త్రం
కేంద్రపడా 20.5°N, 86.42°W వద్ద సముద్రమట్టం నుండి 13 మీ. ఎత్తున ఉంది.
చిత్రోప్తలా నది ( మహానది యొక్క శాఖ) కేంద్రపడా జిల్లా గుండా ప్రవహిస్తుంది. కేంద్రపడాలోని ఇతర నదులలో లూనా, కరాండియా, గోబారి, బ్రహ్మణి, బిరుపా, కని, హన్సువా, బైతరణి, ఖరస్రోత, పైకా ఉన్నాయి. ఈ జిల్లాలో 9 బ్లాక్‌లు ఉన్నాయి, అవి ఔల్, డెరాబిష్, గరద్‌పూర్, మహాకలపద, మార్షఘై, కేంద్రపర, రాజానగర్, రాజ్‌కనికా, పట్టముండై ఉన్నాయి.
రవాణా
జగత్‌పూర్ - సాలిపూర్ రాష్ట్ర రహదారి SH9A లేదా జాతీయ రహదారులు నెం.16, 53 ద్వారా కేంద్రపడా చేరుకోవచ్చు. జాతీయ రహదారి 16, రాష్ట్ర రహదారి 9Aలో భువనేశ్వర్ విమానాశ్రయం నుండి రెండున్నర గంటల ప్రయాణంలో కేంద్రపడా ఉంది. సమీప రైల్వే స్టేషను రాష్ట్ర రహదారి 9Aలో కేంద్రపడా పట్టణం నుండి 54 కిలోమీటర్ల దూరంలో ఉన్న కటక్‌లో ఉంది.
మూలాలు
వర్గం:Articles with short description వర్గం:Short description is different from Wikidata వర్గం:Coordinates on Wikidata వర్గం:ఒడిశా నగరాలు పట్టణాలు వర్గం:ఒడిశా జిల్లాల ముఖ్యపట్టణాలు
గఢ్వా
భౌగోళికం
గఢ్వా 24.18°N, 83.82°W వద్ద, సముద్రమట్టం నుండి సగటున 197 m ఎత్తున ఉంది.
రవాణా
గఢ్వా పట్టణంలో గఢ్వా టౌన్ రైల్వే స్టేషను ఉంది. దీని కోడ్ GHQ. సమీపంలోని మరొక రైల్వే స్టేషన్ (సుమారు 10 కి.మీ దూరంలో) గఢ్వా రోడ్డు. దీని రైల్వే కోడ్ GHD.
గఢ్వా న్యూ ఢిల్లీకి ఆగ్నేయంగా 1036 కి.మీ. దూరంలో ఉంది. లక్నో, పాట్నా, రాంచీ, కోట, భోపాల్ జంక్షన్, ఢిల్లీ, జబల్‌పూర్, కోల్‌కతా, వారణాసి, గయ నుండి గఢ్వా రోడ్డు జంక్షన్‌కు రైలులో చేరుకోవచ్చు. సమీప విమానాశ్రయం 165 km దూరాన, రాంచీలో ఉంది.
గఢ్వా నుండి పాట్నా, రాంచి, రాయ్పూర్, కోలకతా, వారణాసి, అంబికాపూర్, దుర్గాపూర్, జంషెడ్పూర్, ధన్బాద్, ఢిల్లీ, లక్నో, అలహాబాద్, కోటా, కాన్పూర్ లకు చక్కటి రోడ్డు సౌకర్యం ఉంది.
జనాభా
2001 జనగణన ప్రకారం, గఢ్వా జనాభా 46,059. ఇందులో పురుషులు 54%, మహిళలు 46% ఉన్నారు. గఢ్వా సగటు అక్షరాస్యత 61%. ఇది జాతీయ సగటు 59.5% కంటే ఎక్కువ. పురుషుల అక్షరాస్యత 69%, స్త్రీల అక్షరాస్యత 51%. గఢ్వా జనాభాలో 17% మంది 6 సంవత్సరాల లోపు పిల్లలు.
మూలాలు
వర్గం:Coordinates on Wikidata వర్గం:జార్ఖండ్ నగరాలు పట్టణాలు
స్వామియే శరణం అయ్యప్ప
పాటలు
ఈ చిత్రానికి చంద్రబోస్ సంగీతం అందించాడు.
బయటి లింకులు
వర్గం:తెలుగు డబ్బింగ్ సినిమాలు వర్గం:కమల్ హాసన్ నటించిన చిత్రాలు వర్గం:తెలుగు భక్తి చిత్రాలు వర్గం:శరత్ బాబు నటించిన చిత్రాలు
ఉమానంద దేవాలయం
ఉమానంద దేవాలయం అస్సాం లోని బ్రహ్మపుత్ర నది మధ్యలో ఉన్న ఉమానంద ద్వీపం (నెమలి ద్వీపం) వద్ద గల కచారి ఘాట్‌కు ఎదురుగా ఉన్న శివాలయం. ఇది ప్రపంచంలోనే అతి చిన్న జనావాస నదీతీర ద్వీపంగా ప్రసిద్ధి చెందింది. ఆలయాన్ని నిర్మించిన పర్వతాన్ని భస్మచలా అని పిలుస్తారు. దీనిని 1694CEలో గదాధర్ సింఘ రాజు కాలంలో నిర్మించారు, అయితే 1867లో వచ్చిన భూకంపం కారణంగా ఇది శిథిలావస్థకు చేరింది.
స్థల పురాణం
శివుడు భయానంద రూపంలో ఇక్కడ నివసించాడని చెబుతారు. కాళికా పురాణం ప్రకారం, సృష్టి ప్రారంభంలో శివుడు ఈ ప్రదేశంలో భస్మం చల్లాడు, పార్వతికి జ్ఞానాన్ని అందించాడు. శివుడు ఈ కొండపై ధ్యానంలో ఉన్నప్పుడు, కామదేవుడు అతని యోగానికి అంతరాయం కలిగించాడని, శివుని కోపంతో అగ్నికి బూడిద అయ్యాడని, అందుకే ఈ కొండకు భస్మాచల అని పేరు వచ్చిందని చెబుతారు.
ఈ పర్వతాన్ని భస్మకూట అని కూడా అంటారు. కాళికా పురాణం ప్రకారం ఉర్వశికుండ ఇక్కడ ఉంది. ఇక్కడ అమృతం తెచ్చే ఊర్వశి దేవత నివసిస్తుంది కాబట్టి ఈ ద్వీపానికి ఊర్వశి ద్వీపం అని పేరు వచ్చింది.
పీఠాధిపతి
ఆలయ ప్రధాన దేవత ఉమానంద (తత్రాస్తి భగవాన్ శంభు- రుమ- నందకరః ప్రభు). 'ఉమానంద' అనే పేరు రెండు హిందీ పదాల నుండి వచ్చింది, అవి 'ఉమ', ఇది శివుని భార్యకు మరొక పేరు, 'ఆనంద' అంటే ఆనందం. నిజానికి నెమలి ద్వీపం అత్యంత చిన్న జనావాస ద్వీపాలలో ఒకటి. ఆలయ పరిసరాలు, ద్వీపం దైవికమైన కానీ తక్కువగా ఉన్న అందం ప్రకృతి ప్రేమికులకు స్వర్గదామం చేస్తుంది.
సోమవారం నాడు వచ్చే అమావాస్య రోజున ప్రజలు ఇక్కడ పూజిస్తే అత్యధిక ఆనందాన్ని పొందుతారని నమ్ముతారు. శివ చతుర్దశి ప్రతి సంవత్సరం ఇక్కడ జరిగే అత్యంత వైభవంగా పండుగ. ఈ సందర్భంగా అమ్మవారి పూజల కోసం చాలా మంది భక్తులు ఆలయానికి వస్తుంటారు.
చరిత్ర
గుప్తుల అనంతర కాలానికి చెందిన రాతి ఆలయానికి సంబంధించిన ఆధారాలను ఈ ప్రదేశంలో చూడవచ్చు. ఈ ప్రదేశంలో ప్రారంభ మధ్యయుగ కాలానికి చెందిన రాతి శిల్పాలు ఉన్నాయి. చతుర్భుజ రాతి స్త్రీ బొమ్మ ఇప్పటికీ ఇక్కడ గణేశుని, గుహతో పాటు రాతితో చేసిన బొమ్మలు ఉన్నాయి.
అయితే అసలు ఆలయం 1897లో సంభవించిన విధ్వంసకర భూకంపం వల్ల విపరీతంగా దెబ్బతింది. తర్వాత, వైష్ణవ నినాదాలతో శివాలయం లోపలి భాగాన్ని చెక్కడానికి ఎంచుకున్న ఒక ధనిక స్థానిక వ్యాపారి దీనిని పునర్నిర్మించాడు.
నిర్మాణం
ఈ దేవాలయం కొన్ని రాతి బొమ్మలను వారసత్వంగా పొందింది, ఇవి అస్సామీ హస్తకళాకారుల నైపుణ్యం గురించి తెలుపుతాయి. ఇక్కడి శిల్పాలు అక్కడి ఆరాధకులు అన్ని ప్రధాన హిందూ దేవతలను అనుసరించినట్లు చూపుతాయి. విష్ణువు, అతని పది అవతారాలతో పాటు సూర్యుడు, గణేశుడు, శివుడు, దేవి విగ్రహాలు ఇక్కడ కనిపిస్తాయి. ఏటవాలు మెట్ల ద్వారా ప్రధాన మందిరానికి చేరుకుంటారు. ఉమానంద ఆలయాన్ని నైపుణ్యం కలిగిన అస్సామీ పనివారు అందంగా తీర్చిదిద్దారు. శివుడు కాకుండా, 10 మంది ఇతర హిందూ దేవుళ్ల విగ్రహాలు పుణ్యక్షేత్రాలలో ఉన్నాయి.
యాక్సెస్
గౌహతి, ఉత్తర గౌహతి నుండి ఫెర్రీలు, స్టీమర్ల ద్వారా పీకాక్ ద్వీపానికి చేరుకోవచ్చు. సుక్లేశ్వర్ ఘాట్ లేదా ఫ్యాన్సీ బజార్ ఘాట్ నుండి ఫెర్రీని అద్దెకు తీసుకోవచ్చు. కా హరి ఘాట్ అని కూడా పిలువబడే ఉజాన్‌బజార్ ఫెర్రీ ఘాట్ నుండి నెమలి ద్వీపాన్ని గౌహతికి అనుసంధానించే ఇన్‌ల్యాండ్ వాటర్ ట్రాన్స్‌పోర్ట్ ద్వారా సౌకర్యవంతమైన రవాణా ఉంది. ఆలయానికి చేరుకోవడానికి 150కి పైగా మెట్లు ఎక్కాలి.
మూలాలు
వర్గం:దేవాలయాలు వర్గం:అస్సాం లోని హిందూ దేవాలయాలు
కుందూరు నాగార్జున రెడ్డి
కుందూరు పెద్ద నాగార్జున రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో  మార్కాపురం నియోజకవర్గం నుండి  ఎమ్మెల్యేగా గెలిచాడు.
జననం, విద్యాభాస్యం
కేపీ నాగార్జున రెడ్డి ఆంధ్రప్రదేశ్ రాష్ట్రం, ప్రకాశం జిల్లా, మార్కాపురంలో జన్మించాడు. ఆయన ఒకటి నుంచి నాల్గో తరగతి వరకు మాత్రమే మార్కాపురం పట్టణంలోని సెయింట్‌ ఆన్స్‌ స్కూల్‌లో, 5నుంచి 10వ తరగతి వరకు నంద్యాల పబ్లిక్‌ స్కూల్‌లో, ఇంటర్మీడియట్ గుంటూరు వికాస్‌లో, ఇంజినీరింగ్‌ కర్నాటకలోని షిమోగా యూనివర్శిటీలో, ఎం.ఎస్‌ అమెరికాలోని టెక్సాస్‌లో పూర్తి చేసి 2007-2010 వరకు కాలిఫోర్నియా లో సాఫ్ట్‌వేర్‌ ఇంజినీర్‌గా ఉద్యోగం చేసి స్వదేశానికి తిరిగి వచ్చి మాచర్లలోని న్యూటన్స్‌ ఇనిస్టిట్యూట్‌ ఆఫ్‌ ఇంజినీరింగ్‌లో డైరెక్టర్‌గా ఉన్నాడు.
రాజకీయ జీవితం
కె.పి.నాగార్జునరెడ్డి తన తండ్రి వారసత్వంగా రాజకీయాల్లోకి వచ్చి 2019లో జరిగిన అసెంబ్లీ ఎన్నికల్లో మార్కాపురం నియోజకవర్గం నుండి వైఎస్సార్‌సీపీ తరుపన పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన తండ్రి కుందూరు పెద్ద కొండారెడ్డి 1985, 1989, 1999, 2004లో మార్కాపురం ఎమ్మెల్యేగా పని చేశాడు.
బాబాజీ
బాబాజీ ఒక భారతీయ సన్యాసి. బాబాజీ అనే పేరు 1861, 1935 సంవత్సరాల మధ్య కాలంలో ఆయనను కలిసిన లాహిరీ మహాశయులు మొదలైన వారు పెట్టిన పేరు. వీటిలో కొన్ని సమావేశాల గురించి, స్వీయ అనుభవం గురించి పరమహంస యోగానంద తన ఆత్మకథలో వివరించడం జరిగింది. . అలాగే యుక్తేశ్వర్ గిరి రచించిన ది హోలీ సైన్స్ అనే పుస్తకంలో బాబా గురించిన ప్రస్తావన ఉంది.
జీవిత విశేషాలు
బాబాజీ అసలు పేరు గానీ ఆయన పుట్టిన తేదీ కానీ ఎవ్వరికీ ఇప్పటిదాకా తెలియదు. కాబట్టి ఆ సమయంలో ఆయనను కలిసిన వారంతా లాహిరీ మహాశయులు వాడిన బాబాజీ అనే పేరునే వాడటం జరిగింది. ఆయనను కలిసిన వారు తమలో తాము చర్చించుకోవడం ద్వారా తామంతా కలిసింది ఒకే వ్యక్తినేనని నిర్ణయించుకున్నారు.
స్వయంగా బాబాజీవారు క్రియా యోగ పద్ధతులను, శారీరక స్థితిని ఆరోగ్యముగా నిలుపు కొనుటకు ఉపయోగించిరి. మనకి అతి తక్కువగా తెలిసిన కాయకల్ప చికిత్స ద్వారా బాబాజీ వారు అనేకసార్లు నిత్య యౌవ్వనమును సాధించినట్లుగా, లాహిరి మహాశయుల శిష్యులైన ప్రణవానంద స్వామి కి తెలిపియున్నారు. ఈ కాయకల్ప చికిత్సలో ఉపవాసము, సుదీర్ఘనిద్ర, ధ్యానము, మూలికా ప్రయోగములు ఉన్నాయి.
మహావతార్ బాబాజీ వారు శిష్యుల యొక్క మనస్తత్వానికి, శక్తి సామర్థ్యములకు అనుగుణంగా సూచనలిచ్చుచూ సాధన అభివృద్ధి చెందునట్లు చేయుచు, సంసిద్ధులైన వారికి అంచెలంచెలుగా సాధన రహస్యములను తెలుపుదురు. అవతార పురుషులు అందరూ విశ్వనాటకములో అవసరమైనపుడు వారి వారి పాత్రలను పోషించెదరు. బాబాజీది శివుని అవతారము. ప్రకృతి చేతనావస్థలో లీనమైన మానవునను చీకటి నుండి వెలుతురు లోకి తీసుకుని వెళ్ళుటకు, మానవత్వమునకు అధ్యాత్మిక విలువలను అందించుటకు, జీవితపు ఒత్తిడికి లోనై దారి తప్పిన మానవులకు సన్మార్గులుగా చేయుటకు, బాబాజీ వారు పూనుకొనిరి. కొన్ని విశ్వ సంబంధమైన, గ్రహ సంబంధమైన ప్రభావములను ప్రస్తుత కాల చక్రముతో అనుసంధించ వలసిన అవసమున్నా ఈ పనిని చేయుటకు కొంత మంది సద్గురువులు మాత్రమే భూమి మీదనుండి చేయగలరు. భగవంతుని కచ్చితమైన నియమములకు అనుగుణముగా ఈ వివ్య ప్రణాళికను అమలు చేసే బాధ్యత గురువులదే.
గత శతాబ్దమంతా కూడా బాబాజీ వారు ఉత్తర భారతదేశములోని హిమాలయ పర్వతముల బద్రినారాయణ, నేపాల్ సరిహద్దు మధ్యన గల పర్వత శ్రేణిలో ఉండిరి. ఈ ప్రాంతములోనే ద్రోణగిరి పర్వతము మీద బాబాజీ వారు లాహిరి మహాశయులకు క్రియా యోగ దీక్షను యిచ్చి ఆయనను స్వస్థలమునకు వెళ్ళి తన శిష్యులకు క్రియాయోగ రహస్యమును తెలుపవససినదిగా ఆజ్ఞాపించిరి. ఈ సంఘటన 1861 వ సంవత్సరంలో వసంత ఋతువులో జరిగింది. బాబాజీతో కలసి ఉన్న ఈ కొద్ది సమయములో లాహిరి మహాశయులు అనేక అద్భుతములను చూసిరి. మహావతార్ బాబాజీ గారి ప్రియశిష్యులను చాలామందిని కలుసుకొనిరి.
గంగా, యమున, సరస్వతి నదుల త్రివేణీ సంగమమయిన అలహాబాద్ లో కుంభమేళాలో మహాముని బాబాజీ శ్రీ యుక్తేశ్వర మహారాజ్ ని కలిసి సర్వమతముల ఐక్యతకు ఆధారమైన గ్రంథమును వ్రాయమని చెప్పిరి. పవిత్రమైన శాస్త్ర నిరూపణలతో శ్రీ యుక్తేశ్వర మహారాజ్ గారు గ్రంథమును రచించిరి. యోగిరాజు లాహిరి మహాశయుల సన్నిహితులైన శిష్యులు అనేక మందికి బాబాజీతో స్వయంగా సంబంధములు ఉండేది. ఆ సంబంధము అనేక సంవత్సరముల పాటు హిమాలయములలో బాబాజీ గారితో గాని, వారి దివ్యదర్శనంతో గాని ఉంటూండేది.
ఇవికూడా చూడండి
వర్గం:ఆధ్యాత్మిక గురువులు వర్గం:బాబాలు
తెరలో తెర (నాటకం)
తెరలో తెర కొర్రపాటి గంగాధరరావు రాసిన సాంఘీక నాటకం. మనసులో తెరలులో తెరలు లేకుండా ఉన్నదున్నట్లుగా మనసా, వాచా ప్రవర్తిస్తే ఎటువంటి ఇబ్బందులు రావు అనేది ఈ నాటక కథాశంతో ఈ నాటకం రాయబడింది.
కథానేపథ్యం
కుటుంబంలోని వ్యక్తులందరూ పూర్తిగా వాళ్ళవాళ్ళ అభిలాషలు బైటపెట్టకుండా స్వప్రయోజనాన్ని సాధిద్దామని అనుకుంటుంటారు.
ఇతర లంకెలు
వర్గం:తెలుగు నాటకాలు వర్గం:పుస్తకాలు
రఘు దీక్షిత్
రఘుపతి ద్వారకానాథ్ దీక్షిత్ (జననం 1974 నవంబరు 11) భారతీయ గాయకుడు, రికార్డు నిర్మాత, ఫిల్మ్ స్కోర్ కంపోజర్. ఆయన బహుభాషా జానపద సంగీత బ్యాండ్ అయిన రఘు దీక్షిత్ ప్రాజెక్ట్‌కు ఆధ్యుడు.
భారతీయ సంగీతం, ప్రపంచంలోని వివిధ ప్రాంతాల శైలుల సమ్మేళనం కలిపి రఘు దీక్షిత్ సంగీతంలో ఉంటాయి. అతని పాటలలో మైసూర్ సే ఆయీ, జగ్ చంగా, అంతరాగ్ని, హే భగవాన్, హర్ సాన్స్ మే, గుడుగుడియా, ఖిడ్కి.. వటి పాటలు అత్యంత ప్రజాదరణ పొందాయి. ఆయన భారతీయ సమకాలీన నృత్యం, థియేటర్ నిర్మాణాలకు సంగీతాన్ని అందిస్తాడు, దీనికి అతని భార్య మయూరి ఉపాధ్యాయ కళాత్మక దర్శకురాలుగా వ్యవహరిస్తుంది.
మూలాలు
వర్గం:భారతీయ గాయకులు వర్గం:సినిమా స్కోర్ కంపోజర్ వర్గం:భారతీయ సంగీతకారులు వర్గం:ఇండియన్ రాక్ మ్యూజిక్ గ్రూప్ వర్గం:1974 జననాలు వర్గం:సంగీత బృందాలు వర్గం:కన్నడ సినిమా సంగీత దర్శకులు
కుద్దిరాం
కత్యాచార్యులపేట, శ్రీకాకుళం జిల్లా, ఆమదాలవలస మండలానికి చెందిన రెవెన్యూయేతర గ్రామం.
రాతి ఉప్పు
రాతి ఉప్పు (Rock salt) ఒక ఉప్పు ఖనిజము. ఈ రకమైన ఉప్పు గనులు అమెరికా, కెనడా దేశాలలో విస్తారంగా ఉన్నాయి. కొన్ని ప్రాంతాలలో రాతి ఉప్పు గనులనుండి కూడా దీన్ని తయారుచేస్తారు. 2002 సంవత్సరంలో, ప్రపంచ ఉప్పు ఉత్పాదకత 210 మిలియన్ మెట్రిక్ టన్నులు, అందులో మొదటి ఐదు స్థానాలలో అమెరికా (40.3 మిలియన్ టన్నులు), చైనా (32.9), జర్మనీ (17.7), భారతదేశం (14.5), కెనడా (12.3) ఉన్నాయి. [1]. ప్రపంచములొ అతి పెద్ద ఉప్పు నేల బొలీవియా దేశంలొ ఉన్నది. దీనిని పటిక ఉప్పు అని వాడుకభాషలో పిలుస్తారు.పటికారం అనికూడ పిలువబడుచున్నది.
అమ్రోహా లోక్‌సభ నియోజకవర్గం
అమ్రోహా లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, ఉత్తరప్రదేశ్ రాష్ట్రంలోని 80 పార్లమెంటరీ నియోజకవర్గాలలో ఒకటి. ఈ నియోజకవర్గం పరిధిలో ఐదు అసెంబ్లీ స్థానాలు ఉన్నాయి.
మూలాలు
వర్గం:ఉత్తరప్రదేశ్ లోక్‌సభ నియోజకవర్గాలు
ఆడపులి
ఆడపులి 1984 లో విడుదలైన తెలుగు సినిమా. ఈ సినిమాకు నిర్మాత ఎస్.రామచంద్ర రావు. ఈ సినిమాను కోడి రామకృష్ణ దర్శకత్వం వహించాడు. మోహన్ బాబు, జయసుధ, సుత్తివేలు ప్రధాన తారాగణంగా నటించిన ఈ సినిమాకు కె.చక్రవర్తి సంగీతాన్నందించాడు.
ఈ కథ స్త్రీ శక్తి గురించి. కొంతమంది అత్యాచారానికి గురైన ఒక మహిళ షేవింగ్ బ్లేడుతో చంపడం ద్వారా వారందరిపై స్వయంగా ప్రతీకారం తీర్చుకుంటుంది. ఈ కథ ఒక హిందీ సినిమాకు రీమేక్.
కొమ్మాలపాటి శ్రీధర్
కొమ్మాలపాటి శ్రీధర్ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన పెదకూరపాడు నియోజకవర్గం నుండి రెండుసార్లు ఎమ్మెల్యేగా గెలిచాడు.
జననం, విద్యాభాస్యం
కొమ్మాలపాటి శ్రీధర్ ఆంధ్రప్రదేశ్ రాష్ట్రం, గుంటూరు జిల్లా, పెదకూరపాడులో జన్మించాడు. ఆయన నారాకోడూరులోని ప్రభుత్వ పాఠశాలలో పదవ తరగతి, సత్తెనపల్లిలోని ప్రభుత్వ జూనియర్ కళాశాలలో ఇంటర్మీడియట్, గుంటూరులోని ఏ.సి కాలేజీలో బీకామ్ పూర్తి చేశాడు.
రాజకీయ జీవితం
కొమ్మాలపాటి శ్రీధర్ తెలుగుదేశం పార్టీ ద్వారా రాజకీయాల్లోకి వచ్చి 2009లో జరిగిన అసెంబ్లీ ఎన్నికల్లో పెదకూరపాడు నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి నూర్జహాన్ పై 9878 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2014లో జరిగిన అసెంబ్లీ ఎన్నికల్లో పోటీ చేసి తన సమీప ప్రత్యర్థి వైసీపీ అభ్యర్థి బొల్లా బ్రహ్మనాయుడుపై 9196 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.
కొమ్మాలపాటి శ్రీధర్ 2019లో జరిగిన అసెంబ్లీ ఎన్నికల్లో పెదకూరపాడు నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైసీపీ అభ్యర్థి నంబూరి శంకర్ రావు చేతిలో 14104 ఓట్ల తేడాతో ఓడిపోయాడు.
రాధా విశ్వనాథన్
రాధావిశ్వనాథన్ (1934 డిసెంబరు 11 – 2018 జనవరి 2) భారతీయ సంగీత విద్వాంసురాలు, శాస్త్రీయ నర్తకి. ఆమె ప్రముఖ సంగీత విద్వాంసురాలు, భారతరత్న పురస్కార గ్రహీత అయిన ఎం.ఎస్. సుబ్బలక్ష్మి కుమార్తె. ఆమె తన తల్లితో పాటు కచేరీలను చేసింది.
జీవిత విశేషాలు
ఆమె 1934, డిసెంబరు 11 న గోబెచెట్టిపలయం లో జన్మించింది. ఆమె త్యాగరాజన్ సదాశివం, అతని మొదటి భార్య అపితకుచంబల్ (పార్వతి) కు జన్మించింది. కానీ ఆమె తల్లి మరణం తరువాత తండ్రి ఎం.ఎస్. సుబ్బలక్ష్మి ని వివాహమాడాడు.
రాధ టి.ఆర్.బాలసుబ్రహ్మణ్యం, రామ్‌నాథ్ క్రిష్ణన్, మాయవరం క్రిష్ణ అయ్యర్ వద్ద సంగీతంలో ప్రాథమిక శిక్షణను పొందింది.(ఆమె కల్కి కృష్ణమూర్తి కుమార్తె ఆనంది రామచంద్రన్ తో కలసి విద్యనభ్యసించింది. వారు మొదటి శిష్యులు) ఐదు సంవత్సరాల వయస్సులో ఆమె తన తల్లితో పాటు కచేరీలను ప్రారంభించింది. ఆమె వఝవూర్ రామయ్య పిళ్ళై వద్ద నృత్య శిక్షణను పొందింది. భరతనాట్య నృత్యకారిణిగా మంచి గుర్తింపు పొందింది. ఆమె 1945లో నృత్యకారిణిగా అరంగేట్రం చేసింది. ఎం.ఎస్. సుబ్బులక్ష్మి పదాలను పాడినపుడు రాధ, ఆనంది నృత్యాన్ని ప్రదర్శించేవారు. ఆమె మద్రాసులోని కర్ణాటక సంగీత కళాశాలలో నృత్య ప్రదర్శననిచ్చింది. ఆమె బిర్లా హౌస్ లో మహాత్మాగాంధీ ఎదుట "ఘనశ్యాం ఆయారి" అనే మీరా భజన్ ను ఎం.ఎస్.సుబ్బులక్ష్మీ పాడినపుడు నృత్య ప్రదర్శననిచ్చింది. 21 సంవత్సరాల వయస్సులో ఆమె గానంమీద దృష్టి పెట్టి నాట్యం చేసే ప్రదర్శననిచ్చింది. తరువాత సుబ్బులక్ష్మీ కచేరీలలో ముఖ్య పాత్ర పోషించింది. ఎం.ఎస్, రాధ కలసి ముసిరి సుబ్రహ్మణ్య అయ్యర్, సెమ్మంగుడి శ్రీనివాస అయ్యర్ ల వద్ద శిష్యరికం పొంది కృతులను నేర్చుకున్నారు. వారు టి.బృంద వద్ద పదములను నేర్చుకున్నారు. వారు బెనారస్ లోని సిద్దేశ్వర దేవి, దిలీప్‌కుమార్ రాయ్ ల నుండి హిందూస్తానీ కర్ణాటక సంగీతాన్ని అభ్యసించారు.
ఆమె తన తల్లితో ఎక్కువగా కచేరీ ప్రదర్శనలలో, రికార్డింగ్ కార్యక్రమాలలో పాల్గొన్నది. ఎం.ఎస్. కు ఈమె తప్ప శిష్యులు ఎవరూ లేరు. వారిద్దరూ భారతదేశంలోనే కాక ప్రపంచ వ్యాప్తంగా యు.ఎస్, యూరోప్, జపాన్, సింగపూర్, మలేసియా, థాయ్‌లాండ్, ఫిలిప్పీన్స్ లలో కచేరీలలో పాల్గొన్నారు. 1966 లో వారు యూరోప్ లో పర్యటించారు తరువాత వారు అమెరికా తీర ప్రాంతాలలో ప్రదర్శనననిచ్చారు. అమెరికా, యూరోప్ లలో మొట్టమొదటి కర్ణాటక సంగీత కచేరీలు చేసినవారిగా గుర్తించబడ్డారు. ఆ పర్యటనలలో భాగంగా 1966 అక్టోబరు లో యునైటెడ్ నెషన్స్ లో కచేరీ చేసారు. వారు కంచి పీఠాధిపతి పరమాచార్య నిర్వహించిన కార్యక్రమంలో "మైథీం భజత" పాటను రూపకల్పనచేసి పాడారు.
ఎం.ఎస్, రాధా విశ్వనాథన్ కలసి అనేక పాటలకు రికార్డింగ్ చేసారు. "వెంకటేశ్వర సుప్రభాతం", "విష్ణు సహస్రనామాలు" లను రామకృష్ణ మఠానికి చెందిన వేద పండితులు స్వామి రంగనాథానంద, తాతాచారియర్ ల ఎదుట ఆరు నెలల పాటు అభ్యసించారు. 1980 లో అన్నమాచార్య రికార్డింగులను విడుదల చేసారు. అవి ఐదు రికార్టింగ్ సిరీస్ లలో "బాలాజీ పంచరత్నమాల" గా లభ్యమవుతాయి. ఈ రికార్డింగులకు వచ్చిన రాయల్టీలను వివిధ సంస్థలకు విరాళంగా అందజేసారు.
1975లో ఎం.ఎస్ కు ఫిలిప్పీన్స్ లో రామన్ మెగసెసె పురస్కారం లభించింది. వారిద్దరూ కలసి మలకానన్ ప్యాలస్ వద్ద కచేరీ చేసారు. 1977లో యు.ఎస్.ఎ కు రెండవసారి పర్యటనకు వెళ్ళినపుడు కార్నేజీ హాల్ లో ప్రదర్శననిచ్చారు. మహాశివరాత్రి సందర్భంలో వారు కంచి పరమాచార్య పూజలు నిర్వహిస్తున్నప్పుడు తంబూరాను మాత్రమే ఉపయోగించి వారి ఎదుట ప్రదర్శననిచ్చారు.
1982లో యునైటెడ్ కింగ్‌డం లో భారత దేశం ఉత్సవం జరిగినపుడు ఎం.ఎస్. రాధ రాయల్ ఆల్బర్ట్ హాల్ లో కచేరీ చేసారు. ఈ కార్యక్రమానికి రాణి ఎలిజిబెత్ II, ప్రిన్స్ ఛార్లెస్, బ్రిటన్ ప్రధానమంత్రి, మార్గరెట్ థాచర్, ఇందిరాగాంధీ, రాజీవ్‌గాంధీ, సోనియా గాంధీ, రవిశంకర్, వి.కె.నారాయణమీనన్ (సంగీత నాటక అకాడమీ చైర్మన్), జుబిన్ మెహతా లు హాజరయ్యారు.
1982 ఏప్రిల్ లో రాధ టి.బి వ్యాధి కి గురై మూడు నెలలపాటు కోమాలో ఉన్నారు. కానీ బ్రతికి బయటపడింది. నెమ్మదిగా కోలుకుంది. తరువాత సంవత్సరాలలో ఆమె పాల్గొనవలసిన కచేరీలను ఆమె తండ్రి రద్దు చేసాడు. క్రొత్త కార్యక్రమాలలో కూడా పాల్గొనుటకు అంగీకరించలేదు. ఆమె చివరిసారు 1983, మార్చి 12 న చివరిసారి చెన్నైలోని మ్యూజిక్ అకాడమీలో మీనాక్షీ దేవాలయం ప్రయోజనం కోసం ఎం.ఎస్ నిర్వహించిన కచేరీలో పాల్గొంది. తరువాత 10 సంవత్సరాలు కచేరీలకు ఆమె తల్లితో పాటు వెళ్ళింది కానీ సంఖ్య తగ్గుతూ వచ్చింది. 1992 లో మరలా ఆరోగ్యం క్షీనించినందున ఆమె పూర్తిగా కచేరీలను ఆపివేసింది.
15 సంవత్సరాల తరువాత 2007, సెప్టెంబరు లో ఎం.ఎస్. సుబ్బలక్ష్మీ 91వ జన్మదిన వేడుకలలో మొదటి సారి కచేరీ చేసింది. చక్రాల కుర్చీలో కూర్చుని ఆమె మనుమరాలు ఐశ్వర్య తో పాటు పాల్గొన్నది. నారద గానసభలో జరిగిన ఈ కచేరీ తరువాత ఈ జంట 20కు పైగా కచేరీలలో పాల్గొన్నారు. వాటిలో కొన్ని యు.ఎస్. లో కూడా జరిగాయి. ఆమెకు మార్చి 2008 లో లలితకళా అకాడమీ వారిచే "సంగీతరత్న" పురస్కారం లభించింది. ఏప్రిల్ 2010 లో ఆమె కర్ణాటక సంగీతానికి చేసిన సేవలకు గాను క్లెవెలాండ్ ఆరాధన కమిటీ వారిచే "కళా చంద్రిక" పురస్కారం అందుకుంది. ఆమె శిష్యులు అనురాధ (కె.వి.నారాయణస్వామి కుమార్తె), సిక్కిల్ గురుచరణ్, మహేశ్ వినాయకరం (ఘటం విద్వాంసుడు విక్కు వినాయక్రం కుమారుడు), నవనీత కృష్ణన్, పి.టి.శేషాద్రి, బాలాజీ శంకర్, నేపధ్యగాయని హరిణి.
వ్యక్తిగత జీవితం
ఆమె భర్త గురుస్వామి విశ్వనాథన్. వారికి ఇద్దరు కుమారులు ఒక కుమార్తె(సుబ్బులక్ష్మీ విశ్వనాథన్). పెద్ద కుమారుడు చంద్రశేఖర్ వేణువు విద్వాంసురాలైన సిక్కిల్ మాల (వేణువు విద్వాంసురాలు సిక్కిల్ నీల కుమార్తె) ను వివాహమాడాడు. రెండవ కుమారుడు శ్రీనివాసన్ విశ్వనాథన్, అతని భార్త గీతా లకు ఎస్.ఐశ్వర్య, ఎస్.సౌందర్య కుమార్తెలు కలరు. శ్రీనివాసన్ "సుస్వరలక్ష్మీ ఫౌండేషన్ ఫర్ క్లాసికల్ మ్యూజిక్ అండ్ పెర్‌ఫార్మింగ్ ఆర్ట్స్" సంస్థకు మేనేజింగ్ ట్రస్టీగా వ్యవహరిస్తున్నాడు.
ఆమె బెంగళూరు లో తన 83వ యేట 2018, జనవరి 2 న మరణించింది.
బాహ్య లింకులు
వర్గం:కర్ణాటక సంగీత విద్వాంసులు వర్గం:1934 జననాలు వర్గం:2018 మరణాలు
దొమ్మేటి సూర్యనారాయణ
దొమ్మేటి సూర్యనారాయణ సుప్రసిద్ధ రంగస్థల, సినిమా నటుడు. ఇతడు "రంగూన్ రౌడీ" నాటకంలో రౌడీ పాత్రను ధరించి ప్రేక్షకులను మెప్పించిన మేటి.